Farnborough, Hampshire
Farnborough je grad od 66,970 stanovnika na jugoistoku Engleske. On je i administrativni centar Distrikta Rushmoor.

Farnborough je poznat kao grad avijacije, u njemu se tradicionalno održava internacionalni Sajam avijacije, tu se nalazi i vojna baza sa aerodromom Kraljevskih zračnih snaga, a tu je i Centar za istraživanje avionskih nesreća.

Geografske karakteristike 

Farnborough leži na sjeveroistoku Grofovije Hampshire, nedaleko od granice sa Grofovijom Surrey, udaljen pedesetak km jugozapadno od centra Londona.

Kako je danas praktički spojen sa gradovima Aldershot, Camberley i Farnham, on je dio konurbacije u kojoj živi 258,468 stanovnika

Historija

Farnborough je niknuo kao saksonsko naselje pa se spominje i u knjizi Domesday Book iz 1086. Ime mu je izvedeno iz saksonskog Ferneberga, što je značilo Papratovo brdo.

Sve početka 20. vijeka bio je malo beznačajno selo. Njegov progres počeo je kad je Britanska armija - 1906. izgradila prvi aerodrom, koji je ubrzo postao glavni istraživalački centar Britanske ratne avijacije.

Za njegov ubrzani rast bio je značajan i dolazak željeznice polovicom 20. vijeka, kad se doselilo puno ljudi iz Londona.

Današnji Farnborough je satelitsko naselje Londonske metropole, njegova spavaonica, čiji stanovnici svaki dan putuju u London u pretrpanim vlakovima.

Znamenitosti 

Pored vojske i avijacije grad je poznat i po historicističkoj palači Farnborough Hill izgrađenoj 1862. koju je kupila i dogradila Eugénia de Montijo žena svrgnutog francuskog cara Louisa-Napoléona Bonapartea, koja je jedno vrijeme živjela u egzilu u Britaniji.

Privreda 

Pored vojske koja je još uvijek najveći generator prihoda, privreda  Farnborougha oslanja se i na proizvodnju papira, kablova i sintetičke gume.

Pobratimski gradovi 

  San Giovanni Rotondo, Italija
  Betlehem, Palestina
  Wadowice, Poljska

Izvori

Vanjske veze 

  Farnborough na portalu Rushmoor Borough Council 

Gradovi u Engleskoj
Hampshire